Publication: Magyar Közlöny
Issue: MK-2007-92 (Year: 2007, Number: 92)
Era: 2004-2010
Section: A regisztráló ügyfélkapu regisztráció során rögzített adatainak kezelésével kapcsolatos jogaira a személyes adatok védelmérõl és a közérdekû adatok nyilvánosságáról szóló 1992. évi LXIII. törvényben, illetve a központi elektronikus szolgáltató rendszerrõl szóló Korm. rendeletben foglaltak irányadók.
Paragraph Index: 658

A regisztráló ügyfélkapu regisztráció során rögzített adatainak kezelésével kapcsolatos jogaira a személyes adatok védelmérõl és a közérdekû adatok nyilvánosságáról szóló 1992. évi LXIII. törvényben, illetve a központi elektronikus szolgáltató rendszerrõl szóló Korm. rendeletben foglaltak irányadók. Amennyiben a regisztráló az ügyfélkapu igénybevételével nem a Ket. hatálya alá tartozó ügyet kíván intézni, a központi rendszer elõzetesen kéri a regisztráló elõzetes hozzájárulását a regisztrációs nyugtán szereplõk közül az ügy intézéséhez szükséges személyes adatainak továbbításához. A regisztráló e tájékoztatás ismeretében dönt az elektronikus szolgáltatás igénybevételérõl, s ha azt nem kívánja igénybe venni, a kezdeményezett eljárással összefüggõ adatai nem kerülnek átadásra. Okmányirodai tájékoztató a regisztrációs nyugtához Tisztelt Regisztráló! Köszönjük, hogy regisztrálta magát az ügyfélkapun! Használatával Ön az Internet segítségével bármely számítógéprõl egyszeri belépéssel érhet el közigazgatási szolgáltatásokat. Az ügyfélkaput a www.magyarorszag.hu kormányzati portálon találja meg. Az alábbiakban röviden összefoglaljuk az ügyfélkapu használatával kapcsolatos teendõit, lehetõségeit. Regisztráció aktiválása Az Ön által megadott e-mail címére megküldjük egyszer használható aktiváló kódját. Az elsõ bejelentkezéskor aktiválnia kell regisztrációját. Az aktiválás során meg kell adnia az okmányirodában kiválasztott felhasználói nevét és a levélben megkapott egyszer használható aktiváló kódját, amit rögtön meg is kell változatnia, új jelszót képezve. Ha ezt megtette, utána már a választott felhasználói nevével és jelszavával léphet be az ügyfélkapun. Az egyszer használható aktiváló kód 5 napig érvényes, amennyiben nincs módja rá, hogy ez idõ alatt aktiválja regisztrációját, úgy bármikor kérhet új kódot az „Elfelejtett jelszó” menüpont alatt. Abban az esetben, ha nem kapja meg a kódot tartalmazó e-mailünket, kérem, ellenõrizze, hogy a Regisztrációs adatlapon helyesen adta meg e-mail címét (ha nem, akkor azt kizárólag az okmányirodában tudja kijavítani), nincs-e megtelve postafiókja, illetve levelezõ rendszere a magas biztonsági beállítások miatt automata levelünket nem tekinti-e kéretlen levélnek (ebben az esetben legalább közepes biztonsági fokozatot kell beállítania, majd az „Elfelejtett jelszó” menüben új kódot kérnie). Mindkét esetben Önnek kell új kódot kérnie. Bejelentkezés Kérjük, ügyeljen arra, hogy bejelentkezés alkalmával a Felhasználói név mezõbe NE saját nevét írja be, hanem a regisztráció alkalmával választott felhasználói nevet. Jelszavát az aktiváláskor adta meg. A jelszó nem azonos az egyszer használható aktiváló kóddal! Elfelejtette jelszavát? Ha elfelejtette jelszavát, kérhet újat! Az e-mailben érkezõ kód szintén 5 napig érvényes, melyet a lekérés után a fent leírtak szerint aktiválni kell! Az egyszer használható aktiváló kóddal az ügyfélkapu nem használható. Ugyanakkor kérjük, gondosan õrizze meg, rögzítse valahol felhasználói nevét, mivel annak megismerésére – kizárólag személyesen – csak az okmányirodában van lehetõsége. Fórum használata Regisztrációjával a kormányzati portál nevesített fórumát is tudja használni, ahol minisztériumok, hivatalok vezetõivel, illetve a közigazgatással való párbeszédre és társadalmi vitára van lehetõsége. A fórum használatáról a www.magyarorszag.hu/segitseg oldalon tájékozódjon. Segítség Kérdése és észrevétele esetén a kormányzati ügyfél-tájékoztató központ áll rendelkezésére a nap 24 órájában. Elérhetõségei: ingyenesen hívható telefonszám: 189, külföldrõl hívható telefonszám: +36 (1) 371-9300, e-mail cím: 189@ugyfelvonal.hu, internetes honlapcím: www.ugyfelvonal.hu. Reméljük, hogy szolgáltatásunkkal hozzájárulhatunk ahhoz, hogy Ön kényelmesebben intézhesse hivatalos ügyeit! Elektronikuskormányzat-központ 2007/92. szám

Source: https://magyarkozlony.hu/hivatalos-lapok/5b2dc95d0a01a88db24cbb4f1fcf6efc8bbaa8cb/dokumentumok/741a931d91fd5f11bc5b2c2426639d30b13076b9/letoltes